Sverdrup var født i Sem. Han kom til Leikanger som residerende kapellan i 1845, og ble den første sognepresten i Balestrand i 1849. Han flyttet da inn på Lund prestegård, der han fikk utvidet den forholdsvis lille prestegårdshagen så den ble på over 11 mål. Sverdrup var lidenskapelig opptatt av hagebruk, og plantet trær og busker fra hele verden. Prestegårdens hage var trolig den første forsøksstasjonen for frukt i Sogn. Sverdrups hage dannet grunnlaget for det som i dag er Lunde arboretum i Balestrand.